b"\n_START_ARTICLE_\nIvan Ivankovi\xc4\x87\n_START_SECTION_\n\xc5\xbdivotopis\n_START_PARAGRAPH_\nIvan Ivankovi\xc4\x87  je odrastao u malenom mjestu Orlovac Zdena\xc4\x8dki u Bjelovarsko - bilogorskoj \xc5\xbeupaniji. Svoje prve akorde u\xc4\x8di s 10 godina, na posu\xc4\x91enoj klasi\xc4\x8dnoj gitari i tako je zapravo sve zapo\xc4\x8delo. Za 13. ro\xc4\x91endan dobiva na poklon elektri\xc4\x8dnu gitaru Squier Stratocaster  i tada zapo\xc4\x8dinje intenzivno vje\xc5\xbebanje gitare \xc4\x8dak i po osam sati dnevno. Strpljivo i uz puno volje, satima je sjedio uz stari kazetofon i u\xc4\x8dio svirati najve\xc4\x87e hitove svojih omiljenih sastava (Guns \xe2\x80\x98n\xe2\x80\x99 Roses, Metallica, Iron Maiden itd\xe2\x80\xa6). Po zavr\xc5\xa1etku osnovne \xc5\xa1kole u Grubi\xc5\xa1nom polju seli se u Osijek gdje po\xc4\x8dinje poha\xc4\x91ati srednju \xc5\xa1kolu primijenjene  umjetnosti i dizajna. _NEWLINE_Tijekom \xc5\xa1kolovanja bio je \xc4\x8dlan raznih osje\xc4\x8dkih sastava od kojih treba izdvojiti rock sastav Nuspojava s kojim je proveo najvi\xc5\xa1e vremena i odsvirao mnogo koncerata. Krajem srednje \xc5\xa1kole glazba i gitara postaju mu prioritet i tako zapo\xc4\x8dinje Ivankovi\xc4\x87eva glazbena karijera.\n_START_SECTION_\nKarijera\n_START_PARAGRAPH_\nU 21. godini zapo\xc4\x8dinje svoju profesionalnu glazbenu karijeru te s raznim rock skupinama svira na mnogim rock festivalima i open air koncertima diljem Hrvatske, Slovenije i Bosne i Hercegovine. Godine 2010. prijavljuje se na gitaristi\xc4\x8dko natjecanje Master 2010 koje se odr\xc5\xbealo u Zagrebu. Na tom su natjecanju sudjelovali gitaristi iz Makedonije, Bosne, Hrvatske itd., a Ivankovi\xc4\x87 je osvojio prvo mjesto. Sura\xc4\x91ivao je s Kristijanom Rahimovskim, Cota G4, Eminu Arapovi\xc4\x87 i Dinom Jelusi\xc4\x87em. Od 2013.g. do 2018.g. Ivan je gitarist u sastavu Marka Perkovi\xc4\x87a Thompsona. U razdoblju od 2014. do 2017. godine Ivan objavljuje i nekoliko samostalnih albuma/projekata namijenjenih za inozemno tr\xc5\xbei\xc5\xa1te na engleskom jeziku. 2018. Ivan napu\xc5\xa1ta bend Marka Perkovi\xc4\x87a Thompsona i posve\xc4\x87uje se solo karijeri. Doma\xc4\x87oj publici se predstavlja sa pjesmom ' Bijeg od sje\xc4\x87anja' s kojom najavljuje svoj album.\n_START_SECTION_\nGlazbena oprema\n_START_PARAGRAPH_\nTokom prija\xc5\xa1njih godina Ivankovi\xc4\x87 je koristio razne brandove gitara i poja\xc4\x8dala a prva ozbiljnija gitara koju je Ivan dugo svirao bila je Jackson Randy Rhoads flying V model. Kasnije sa Jackson gitara prelazi na Fender Stratocaster gitare koje je obavezno opremao DiMarzio  pickupima te se zadr\xc5\xbeao na Fender gitarama do 2009.godine kada po\xc4\x8dinje svirati Gibson gitare. Kad je rije\xc4\x8d o gitarskim poja\xc4\x8dalima Ivan je koristio ve\xc4\x87inom Marshall poja\xc4\x8dala od samih po\xc4\x8detaka, kasnije prelazi na Laney, a 2013. godine dobiva sponozorstvo od njema\xc4\x8dke tvrtke gitarskih poja\xc4\x8dala ENGL te ekskluzivno svira ENGL Powerball 2 model i EMG Pickups magnete. 2018. godine vra\xc4\x87a se na Marshall gitarska poja\xc4\x8dala, te od gitara koristi Ibanez, Fender i Gibson gitare."